CELEX: 62015CN0282
Language: hr
Date: 2015-06-11 00:00:00
Title: Predmet C-282/15: Zahtjev za prethodnu odluku koji je 11. lipnja 2015. uputio Verwaltungsgericht Braunschweig (Njemačka) – Queisser Pharma GmbH & Co. KG protiv Savezne Republike Njemačke

7.9.2015   
            
            
               HR
            
            
               Službeni list Europske unije
            
            
               C 294/30
            
         Zahtjev za prethodnu odluku koji je 11. lipnja 2015. uputio Verwaltungsgericht Braunschweig (Njemačka) – Queisser Pharma GmbH & Co. KG protiv Savezne Republike Njemačke
   (Predmet C-282/15)
   (2015/C 294/37)
   Jezik postupka: njemački
   
      Sud koji je uputio zahtjev
   
   Verwaltungsgericht Braunschweig
   
      Stranke glavnog postupka
   
   
      Tužitelj: Queisser Pharma GmbH & Co. KG
   
      Tuženik: Savezna Republika Njemačka
   
      Prethodna pitanja
   
   
               1.
            
            
               Treba li članke 34., 35. i 36. Ugovora o funkcioniranju Europske unije u vezi s člankom 14. Uredbe (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1) tumačiti na način da se protive nacionalnom zakonskom uređenju koje zabranjuje proizvodnju ili obradu odnosno stavljanje na tržište dodatka prehrani s aminokiselinama (u ovom slučaju: L-histidin), osim ako se za to pod određenim daljnjim činjeničnim pretpostavkama ne dodijeli privremeno posebno odobrenje u diskreciji nacionalnog tijela?
            
         
               2.
            
            
               Proizlazi li iz sistematike članaka 14., 6., 7., 53. i 55. Uredbe (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane da se nacionalne zabrane pojedine hrane ili prehrambenih sastojaka smiju izreći samo pod pretpostavkama navedenima u tim člancima i protivi li se to nacionalnom zakonskom uređenju poput onoga opisanog pod 1.?
            
         
               3.
            
            
               Treba li članak 8. Uredbe (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (2) tumačiti na način da se protivi nacionalnom zakonskom uređenju poput onoga opisanog pod 1.?
            
         
      (1)  SL L 31, str. 1. (SL, posebno izdanje na hrvatskom jeziku, poglavlje 15., svezak 7., str. 91.)
   
      (2)  SL L 404, str. 26. (SL, posebno izdanje na hrvatskom jeziku, poglavlje 13., svezak 29., str. 136.)